Llano Estacado

**Llano Estacado** (tidvis oversatt til engelsk som *Staked Plains*,) er en region i det sørvestlige USA som omfatter deler av østlige New Mexicoog nordvestlige Texas. En av de største mesaer eller ’bordland’ på det nordamerikanske kontinentet, høyden stiger fra 900 moh i sørøst til over 1500 moh i nordvest, og skråner nesten jevnt med omtrent 10 fot per mil (2 m/km). Området omfatter  og består hovedsakelig av et kalk- og sandsteinsplatå dekket av et tynt jordlag.

## Navn

Det spanske navnet Llano Estacado blir ofte tolket som å bety *Staked Plains*, «utstaket slette», selv om *stockaded* eller *palisaded plains*, «slette med palisader», også har blitt foreslått, i så fall vil navnet ha sin opprinnelse i beskrivelsen av de bratte skråningene på østlige, nordlige og vestlige periferi av slettene. Historikeren Art Leatherwood har i *Handbook of Texas* skrevet at Francisco Vásquez de Coronado og andre europeiske oppdagelsesreisende beskrev Mescalero-ryggen på den vestlige grensen som å ligne «palisader, voller eller pæleverk» av en festning, men dette er ikke representert i det spanske navnet.

I *Beyond the Mississippi* (1867) skrev Albert D. Richardson, som krysset regionen fra øst til vest i oktober 1859, at «de gamle meksikanerne markerte en rute med påler over denne enorme ørkenen, og derav navnet.» Andre kilder refererer til *stakes*, «påler/staker», som brukes til å markere ruter på den karakteristiske sletten, som ofte betyr hauger med stein, bein og kumøkk.

Ifølge *Place Names of New Mexico* har andre spekulert i at *stakes* refererer til yucca-plantene som sprer seg på slettene. Leatherwood at slike markører kan plausibelt forklare opprinnelsen til navnet, men at «sammenligningen av klippeformasjoner og palisader gjort av oppdagelsesreisende argumenterer mer overbevisende for den geologiske opprinnelsen». I *Roadside Geology of Texas * foretrakk geolog Darwin Spearing også den geologiske løsningen fremfor etymologien:


«Fortellingen om *Staked Plains* er dypt forankret i Texas-mytologien, men den virkelige tolkningen av Llano Estacado er fornuftig geologisk: det betyr sletter som er *stockaded* eller *palisaded*, som er nøyaktig hvordan kanten av slettene ser ut når den ses nedenfra takbergart.»


## Historie

Den spanske conquistadoren Francisco Vásquez de Coronado, den første europeeren som krysset dette «gresshavet» i 1541, beskrev det som følger:


«Jeg nådde noen sletter så store at jeg ikke fant grensen deres noe sted jeg gikk, selv om jeg reiste over dem i mer enn 300 ''legua'' (ca. 1 255 km) ... uten flere landemerker enn om vi hadde blitt slukt av havet ... der var ikke en stein eller en bit av stigende grunn, heller ikke et tre eller en busk, eller noe å gå etter.»


På begynnelsen av 1700-tallet utvidet comanchene sitt territorium til Llano Estacado, og fortrengte apachene som tidligere hadde bodd der. Regionen ble en del av *Comancheria*, en comanche-høyborg fram til det endelige nederlaget for stammen på slutten av 1800-tallet. Comanchenes krigsstien strakte seg fra Llano Estacado til Rio Grande inn i Chihuahua, «stien løp sørvestlig gjennom Big Spring til (vadestedet) Horsehead Crossing til Pecos River, deretter forgrenet sørover til Comanche Springs hvor den delte seg, en del av stien krysset store elven nær Boquillas og den andre ved Presidio.»

Rachel Plummer, mens hun var fanget av comanchene i 1836, nevnte «bordlandene mellom Austin og Santa Fe».

## Referanser


## Litteratur
* Ford, J.S. (1963): *Rip Ford's Texas*. Austin: University of Texas Press, ISBN 0292770340.
* Spearing, Darwin (1991): Roadside Geology of Texas'', Missoula, Mont.: Mountain Press Publishing Company. ISBN 0-8784-2265-X.
* Pearce, T.M. (1965): *New Mexico Place Names, A Geographical Dictionary*. University of New Mexico Press. ISBN 0-8263-0082-0.

## Eksterne lenker
* 
*Public domain photos of the Llano Estacado
*El Llano Estacado: The Vast, Staked, Palisaded Plain